फेग्रा मुवा सोबनाय आरो बाहायनायखौ समाजनिफ्राय जानगाराव लाखिनो थाखाय आरो फालांगिरि खालामग्राफोरखौ नोजोर होनांगौ। गोग्गो आबहावा सोरजिनो थाखाय नखरनि बिमा-बिफा आरो ओनसोलनि मेलेमजिबि सान्नो गोरों सानसुमै मेलेमजिबिफोरा जेब्लाबो थासारिनि सायाव नोजोर लाखिना जेब्लाबो सांग्रांथि थानांगौ। मानोना जिउआव लाइमोन बैसोनि दाहारा दै दोहौफोर बायदि बबे समाव मा जागोन जेबोखौनो सानसनो हायै थासारि सोमजियो। गामिनि सांग्रां नोगोरारिफोरा अराय सम ओनसोलनि थासारिखौ नोजोर लाखिनांगौ। जिल्ला खुंथाय एबा पुलिस बिफान एबा सोरखारि नङै आफाद फसंथान, एन जि अ’फोरजों सोमोन्दो लाखिनानै फेग्रा मुवा सोबनाय एबा बाहायनायखौ होबथानायनि राहा खालामनांगौ। फेग्रा मुवा सोबनाय आरो बाहायनायनि सायाव सांग्रांथि होनांगौ।